钦定古今图书集成/明伦汇编/官常典/第742卷 > 赵恺
## 钦定古今图书集成/明伦汇编/官常典/第742卷 > 赵恺

按《云南通志》：“恺，寻甸人。性行诚朴，为乡里所重。嘉靖
间，安铨叛，攻城，恺率众拒之，力不能支，为贼所执，以
刀加颈，欲胁之从恺。绐曰：‘待率家眷相从’。贼信，释之。
恺至家，集众泣曰：‘今贼势猖獗，人民杀戮殆尽，吾惟
有死而已。我死，汝等举火焚屋，毋致我尸骸暴露’。遂
自缢死，阖家自焚。幼男景新，年甫十岁，以他出得免。”
知府刘槐即屋址筑垣为“赵氏祠墓”，撰文往祭，知府
魏济以诗挽之。